Lav et referat af nedenstående tekst:

Tekst:
Fredag morgen fik mange nordjyder at føle, at julen varer lige til påske. Nogle steder har man næsten kunnet bygge sin egen lille påskekylling af sne. Snevejret har sat sit aftryk på trafikken, og Nordjyllands Politi melder om seks glatføreuheld i morgen- og formiddagstimerne. På Hirtshalsmotorvejen måtte mange bilister holde i kø, da en lastbil og en bil kørte sammen klokken 5.38. - Lastbilen mistede vejgrebet på grund af glat føre. Den slingrede og blev ramt af en bil, der kom bagfra, siger politiets vagtchef Poul Fastergaard. Lastbilchaufføren fik nogle knubs ved uheldet, fortæller vagtchefen, mens chaufføren i personbilen slap fra uheldet uden at komme til skade. Folk har sommerdæk på Også på motorvej E45 var den gal. Her kørte tre biler sammen i et harmonikasammenstød ved Hjallerup. Der skete kun materiel skade. Derudover ligger en bil i grøften tæt ved vildmosen ved Brønderslev, ligesom en hvid kassevogn er væltet på siden ved afkørsel 28 på Nordjyske Motorvej. - Heldigvis er der ikke sket noget alvorligt her til morgen, men man kan tydeligt se, at folk er blevet overrasket over de glatte veje. Folk har allerede sommerdæk på, siger Poul Fastergaard. Ingen af uheldene har været så alvorlige, at Nordjyllands Beredskab har måttet rykke ud, lyder det fra indsatsleder Bo Isaksen, der dækker Frederikshavn, Hjørring, Brønderslev og Jammerbugt Kommuner. Sneplove på vejene i Frederikshavn I Frederikshavn Kommune har der været gang i snerydningsarbejdet fra tidlig morgen. Her er der flere steder fem centimeter sne. - Det er ikke normalt. Vi har før ryddet sne i påsken, men det er mange år siden, siger Peter Nielsen, der er afdelingsleder for Park og Vej i Frederikshavn. Klokken 3.51 natten til fredag begyndte de at salte veje og cykelstier. - Vi er i fuld gang i den sydlige og vestlige del af kommunen. Vi rydder sne fra Frederikshavn til Asaa og over til Østervrå og Lendum på den store veje, siger Peter Nielsen fredag formiddag. Vi har modtaget masser af snebilleder på TV2 Nords Facebook-side . Se et udpluk af billederne her:

Referat:
Mange nordjyder vågnede fredag morgen op til et hvidt landskab. Sneen har påvirket trafikken, der flere steder har sneglet sig afsted.